**Ministru kabineta rīkojuma projekta**

**“Par** **valstij piederošā nekustamā īpašuma “V31” Garkalnes novadā, nodošanu Garkalnes novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  Ministru kabineta rīkojuma projekts “Par valstij piederošā nekustamā īpašuma “V31” Garkalnes novadā, nodošanu Garkalnes novada pašvaldības īpašumā” (turpmāk - rīkojuma projekts) sagatavots, lai valsts zemes vienību nodot bez atlīdzības Garkalnes novada pašvaldības īpašumā tās autonomo funkciju izpildei. Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, likuma “Par autoceļiem” 4.panta pirmā daļa, likuma “Par pašvaldībām” 15.panta pirmās daļas 2.punkts un Garkalnes novada domes 2020.gada 3.marta lēmums Nr.1033 (protokols Nr.51, 10.§) „Par valsts vietējā autoceļa V31 posma pārņemšanu pašvaldības īpašumā”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Rīkojuma projekts sagatavots, ievērojot Garkalnes novada domes 2020.gada 3.marta lēmumu Nr.1033 (protokols Nr.51, 10.§) „Par valsts vietējā autoceļa V31 posma pārņemšanu pašvaldības īpašumā”.  Ar rīkojuma projektu Satiksmes ministrijai tiek atļauts nodot bez atlīdzības Garkalnes novada pašvaldības īpašumā valstij piederošo nekustamo īpašumu “V31” (nekustamā īpašuma kadastra Nr.8060 012 0182) – zemes vienību (zemes vienības kadastra apzīmējums 8060 012 0182) 0.68 ha platībā, uz tās izbūvēto autoceļa V31 posmu km 1,2.-1,6 “Pievedceļš Muceniekiem” (būves kadastra apzīmējums 8060 012 0182 001) kopā ar autobusu pieturvietu “Sunīši” ar paviljonu – Garkalnes novadā (turpmāk – nekustamais īpašums). Garkalnes novada dome 2020.gada 31.marta lēmumā Nr.1033 ir norādījusi, ka atbilstoši likuma “Par pašvaldībām” 15.panta pirmās daļas 2.punktam nekustamā īpašuma pārņemšana nodrošinās autonomo funkciju izpildi – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana), un sniegs iespēju pārvaldīt un uzturēt valsts autoceļa V31 posmu savām vajadzībām. Autoceļa V31 posms aptuveni km 1,2 – 1,6 ar asfaltbetona segumu atrodas Garkalnes novada Sunīšu ciemā un savieno Sunīšu ciemu ar valsts galveno autoceļu A4 Rīgas apvedceļš (Baltezers – Saulkalne).Nekustamais īpašums nav ierakstīts zemesgrāmatā.  Saskaņā ar Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” 9.punktu un 9.pielikuma kārtas numuru 2176 nekustamā īpašuma piederība atzīstama valstij. Nekustamais īpašums atrodas Satiksmes ministrijas valdījumā.  Likuma „Par autoceļiem” 4.panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļukompleksā ietilpstošajām būvēm ir Latvijas Republikas īpašums. Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādīts, ka autoceļš V31 “Pievedceļš Muceniekiem” 1,6 km kopgarumā ir iekļauts valsts vietējo autoceļu sarakstā. Valsts sabiedrība ar ierobežotu atbildību „Latvijas Valsts ceļi” 2020.gada 10.augusta izziņā Nr.4.9/10885 ir norādījusi, ka valsts vietējā autoceļa V31 “Pievedceļš Muceniekiem” posms km 1,2 -1,6 (būves kadastra apzīmējums 80600120182001), kura sastāvā ietilpst arī autobusu pieturvieta “Sunīši” ar paviljonu, ir izbūvēts uz nekustamo īpašumu veidojošās zemes vienības (zemes vienības kadastra apzīmējums 8060 012 0182) 0.68 ha platībā un skar arī Garkalnes novada pašvaldībai piekrītošo zemes vienību (zemes vienības kadastra apzīmējums 8060 012 0470). Autoceļš V31 “Pievedceļš Muceniekiem” atrodas Valsts autoceļu fonda bilancē un pamatojoties uz 2019.gada 27.decembra Deleģēšanas līgumu Nr.SM 2019/-49, ir nodots VSIA “Latvijas Valsts ceļi” pārvaldījumā.  Saskaņā ar Nekustamā īpašuma valsts kadastra likuma 15.panta 3. un 4.punktu autoceļa V31 “Pievedceļš Mucenieki” posms km 1,2 – 1,6 kā nekustamā īpašuma objekts ir reģistrēts Nekustamā īpašuma valsts kadastra informācijas sistēmā.  Pamatojoties uz likuma “Par pašvaldībām” 15.panta pirmās daļas 2.punktu, Garkalnes novada pašvaldība rīcībā ar nekustamo īpašumu gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženierkomunikāciju izbūves un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām)”. Ņemot vērā minēto, Satiksmes ministrija ir sagatavojusi rīkojuma projektu.  Ar rīkojuma projektu Garkalnes novada pašvaldība tiek pilnvarota parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā. Nekustamais īpašums ir ierakstāms zemesgrāmata uz valsts vārda Satiksmes ministrijas personā vienlaikus ar Garkalnes novada pašvaldības īpašuma tiesību nostiprināšanu. Nostiprinot zemesgrāmatā īpašuma tiesības, Garkalnes novada pašvaldībai jāieraksta atzīme par aizliegumu atsavināt nekustamo īpašumu un apgrūtināt to ar hipotēku. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības |  Satiksmes ministrija, valsts sabiedrība ar ierobežotu atbildību “Latvijas Valsts ceļi” un Garkalnes novada pašvaldība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Garkalnes novada pašvaldības iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām. Garkalnes novada pašvaldības un tās iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums |  Projekts šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  Ar nekustamā īpašuma nodošanu saistītos izdevumus segs Garkalnes novada pašvaldība. Garkalnes novada pašvaldībai, pārņemot īpašumā nekustamo īpašumu, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildu līdzekļi no valsts budžeta netiek piešķirti.  Garkalnes novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.   | Saistītie tiesību aktu projekti | Grozījumi Ministru kabineta 2009.gada 29.septembra noteikumos Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”, lai precizētu norādes par rīkojuma projektā minētā nekustamā īpašuma piederību Garkalnes novada pašvaldībai. Noteikumu projekts tiks sagatavots pēc nekustamā īpašuma nodošanas Garkalnes novada pašvaldības īpašumā. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts sabiedrība ar ierobežotu atbildību “Latvijas Valsts ceļi” un Garkalnes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Satiksmes ministrs T.Linkaits

 Vīza: valsts sekretāre I.Stepanova